গোবিন্দগঞ্জ (গাইবান্ধা) : গাইবান্ধার গোবিন্দগঞ্জে বগুড়া-রংপুর মহাসড়কে গতকাল দুটি মালবাহী ট্রাকের মুখোমুখি সংঘর্ষে দুজন নিহত ও ৩ জন গুরুতর আহত হয়। আহতদের বগুড়া শহীদ জিয়াউর রহমান মেডিকেল কলেজ হাসপাতালে ভর্তি করা হয়েছে। দুর্ঘটনার পর মহাসড়কের উভয় পাশে যানবাহন চলাচল বন্ধ হয়ে যায়। হাইওয়ে পুলিশ প্রায় তিন ঘণ্টা পর মহাসড়ক থেকে  দুর্ঘটনাকবলিত একটি ট্রাক সরিয়ে নিলে যানবাহন চলাচল স্বাভাবিক হয়।